Source: http://kirkkonummi.cloudnc.fi/fi-FI/Toimielimet/Kunnanhallitus/Kokous_2592017/Espoon_seudun_koulutuskuntayhtyma_Omnia_(1188)
Timestamp: 2019-09-19 11:36:12+00:00

Document:
Espoon seudun koulutuskuntayhtymä Omnia, ehdotus hallituksen jäseniksi ja varajäseniksi | Kirkkonummi
Espoon seudun koulutuskuntayhtymä Omnia, ehdotus hallituksen jäseniksi ja varajäseniksi
Kunnanhallitus, kokous 25.9.2017
§ 136 Espoon seudun koulutuskuntayhtymä Omnia, ehdotus hallituksen jäseniksi ja varajäseniksi
KIRDno-2017-1077
Espoon seudun koulutuskuntayhtymä Omnia tehtävänä on järjestää jäsenkuntiensa puolesta ammatillista koulutusta ja sitä tukevaa työelämän kehittämis- ja innovaatiotoimintaa, joita rahoitetaan valtionosuuksin, suoraan yritysasiakkaille myytävällä koulutuksella sekä kansallisella ja kansainvälisellä hankerahoituksella. Lisäksi sen tehtävänä on jäsenkuntien puolesta toteuttaa ostopalveluina nuorten työpajatoimintaa, Espoon kaupungin osalta aikuislukiokoulutusta ja vapaana sivistystyönä järjestettävää koulutusta sekä 18 vuotta täyttäneille maahanmuuttajille tutkintotavoitteista perusopetukseen valmistavaa opetusta ja perusopetusta.
Espoon seudun koulutuskuntayhtymä Omnian toiminnan ja tehtävät siirretään Omnia koulutus Oy:lle 1.1.2018 alkaen. Päätös on tehty jäsenkunnissa syksyn 2016 aikana, Kirkkonummella valtuustossa 10.10.2016 § 88.
Espoon seudun koulutuskuntayhtymä Omnian hallitukseen kuuluu 9 jäsentä henkilökohtaisine varajäsenineen. Espoo nimeää jäsenistä 6, Kirkkonummi kaksi ja Kauniainen yhden. Em. kunnat nimeävät myös varajäsenet. Omnia pyytää kuntaa nimeämään hallituksen jäsenet ja varajäsenet kuntayhtymän hallitukseen jäljellä olevaksi kunnallisvaalikaudeksi kunnes kuntayhtymä on purettu. Valtuuston 10.10.2016 päätöksen mukaisesti kuntayhtymän hallitus vastaa purkamissopimuksen valmistelusta ja loppuselvityksestä sekä ilmoittaa aluehallintovirastolle purkamisesta. Kuntayhtymä tullaan purkamaan jäsenkuntien valtuustojen päätöksillä myöhemmin päätettävänä ajankohtana joko vuoden 2018 - 2019 aikana.
Omnia toivoo, että nyt nimettävät jäsenet ja varajäsenet voivat jatkaa Espoon seudun koulutuskuntayhtymän hallituksessa kuntayhtymän purkamiseen saakka. Omnian hallintojohtaja on tarkentanut hallitusjäsenvalintaa siten, että toinen jäsenistä ja hänen varajäsenensä olisivat tarkastuslautakunnan jäseniä.
Pyyntökirje on oheismateriaalina. Oheismateriaalina on myös Espoon konsernijaoston 21.8.2017 päätöstä koskeva pöytäkirjaote.
Kirkkonummen jäsenet Omnian hallituksessa kaudelle 2013 - 2017 ovat olleet Pekka Poutanen (varajäsen Outi Saloranta-Eriksson) ja Sanna Andersén (varajäsen Pekka Rehn).
Kunnanhallitus päättää ehdottaa Espoon seudun koulutuskuntayhtymä Omnian hallitukseen kaksi jäsentä ja heille henkilökohtaiset varajäsenet jäljellä olevaksi kunnallisvaalikaudeksi kunnes kuntayhtymä on purettu. Toisen jäsenen ja hänen varajäsenen toivotaan olevan tarkastuslautakunnan jäsen.
Kunnanhallitus 25.9.2017 käsittely:
Esittelijä muutti päätösehdotuksensa seuraavaan muotoon: kunnanhallitus päättää ehdottaa Espoon seudun koulutuskuntayhtymä Omnian hallitukseen kaksi jäsentä ja heille henkilökohtaiset varajäsenet jäljellä olevaksi kunnallisvaalikaudeksi, kunnes kuntayhtymä on purettu. Lisäksi kunnanhallitus päättää ehdottaa Espoon seudun koulutuskuntayhtymä Omnian tarkastuslautakuntaan yhden jäsenen ja hänelle henkilökohtaisen varajäsenen.
Muutetun päätösehdotuksen mukaisesti siten, että kunnanhallitus päätti
1 ehdottaa Espoon seudun koulutuskuntayhtymä Omnian hallitukseen kaksi jäsentä ja heille henkilökohtaiset varajäsenet: Anni-Mari Syväniemi (varajäsen Erkki Majanen) ja Outi Saloranta-Eriksson (varalla Juha Tarvainen) ja
2 ehdottaa Espoon seudun koulutuskuntayhtymä Omnian tarkastuslautakuntaan yhden jäsenen ja hänelle henkilökohtaisen varajäsenen: Ulla Seppälä (varalla Mikko Kara)
§ 122 Masalan urheilupuiston asemakaavan hyväksyminen piir. nro 3309 mukaisesti (kv)
§ 123 Kunnan lausunto Kivenlahden metrokeskus - asemakaavasta Espoon kaupungille
§ 124 Kunnan etuosto-oikeuden käyttämättä jättäminen kiinteistökaupassa, tila HUMALJÄRVEN VARTIO 257-476-12-8
§ 125 Gesterbyn koulukeskuksen väistötilat, selvitys tilanteesta
§ 126 Rakennuskannan korjausohjelma vuosille 2018 - 2022
§ 127 Lisäys hallintosääntöön (2 luku 7 § ja 14 luku), ryhmäpuheenjohtajiston perustaminen (kv)
§ 128 Kunnanvaltuuston valtuustoryhmät kaudella 2017 - 2021 (kv)
§ 129 Kunnanhallituksen kokousaikataulu ajalle 1.1.2018 - 31.1.2019 (kv)
§ 130 Kunnanjohtajan sijaisen määrääminen
§ 131 Talousarviotoimikunnan nimeäminen talousarvion 2018 ja taloussuunnitelman 2019-2020 laadintaa varten
§ 132 Eron myöntäminen varavaltuutetulle (MM), (Kv)
§ 133 Yhtiökokousedustajien ja hallitusjäsenten nimeäminen kunnan kokonaan tai osittain omistamiin yhtiöihin
§ 134 Kuuma-seutu liikelaitoksen johtokunnan asettaminen kaudeksi 2017-2019
§ 135 Uudenmaan virkistysalueyhdistys, edustajien nimeäminen valtuuskuntaan 2017 - 2021
§ 137 Edustajien nimeäminen MAL 2019-suunnitelman valmisteluun
§ 138 Nimistötoimikunnan jäsenmäärän täydennys
§ 139 Pääkaupunkiseudun Vesi Oy ylimääräinen yhtiökokous 4.10.2017
§ 140 Kunnanvaltuuston 4.9.2017 tekemien päätösten laillisuus ja täytäntöönpano
§ 141 Kuntalain 92 §:n mukaista otto-oikeusmenettelyä varten saapuneet päätökset
§ 142 Pöytäkirjoja tiedoksi
§ 144 Muut asiat

References: § 136
 § 88

§ 122

§ 123

§ 124

§ 125

§ 126

§ 127

§ 128

§ 129

§ 130

§ 131

§ 132

§ 133

§ 134

§ 135

§ 137

§ 138

§ 139

§ 140

§ 141

§ 142

§ 144